Kapt. Marius Joubert, ŉ forensiesemisdaadtoneelkenner en bloedspatselontleder, het tydens die hofverrigtinge getuig Malcolm het waarskynlik van haar beserings in die kombuis opgedoen. Na aanleiding van die bloedspatsels het sy waarskynlik gestaan toe sy die eerste keer gesteek is, en kon sy lank genoeg staande bly vir baie bloed om op die vloer te drup voordat sy inmekaargesak het. Sy is daarna nog verskeie kere gesteek.
Malcolm is daarna van die kombuis na die woonkamer gesleep en volgens Joubert moes sy in dié tyd steeds gelewe het. Sy is in die woonkamer weer met die mes gesteek, voordat sy uit by die voordeur en na die binnehof van die huis gesleep is. Dit is vermoedelik daar waar haar liggaamsdele verwyder is.
Die staat het ook aangevoer die feit dat Prince erken het sy het die moord gepleeg, dien ook nie werklik as versagtende omstandighede nie, aangesien die saak teen Prince so sterk was dat sy nie regtig ŉ ander keuse gehad het as om skuld te beken nie.
“Dit bly ŉ raaisel hoekom die beskuldigde voortgegaan het om te beweer dat sy onskuldig is op die aanklag van huisbraak en die beskuldiging dat sy die oorledene talle kere gesteek het, ondanks die oorweldigende bewyse teen haar.”
Die staat het die hof versoek om Prince tot lewenslange tronkstraf te vonnis op aanklag van moord en die maksimum vonnisse vir die ander twee aanklagte op te lê.
Ai, wat word van die mensdom! Sy moet uit die samelewing verwyder word. As sy van jongsaf al die drang gehad het om te moor, gaan sy nooit ooit rehabiliteer nie.
Waarom verhuis jy vanaf veilige eerste wêreld Skotland na onveilige SA met die hoogste misdaad ter wêreld?
Meeste mense van Europa kom weens die goeie weer in S.A. Ek het Namibia en Suid Afrika verlaat lank gelede in 1982, maar ek kan vir julle sê, gelukkig is ek nie in Duitsland nie. Geen son, meeste tyd koud en so veel mense. Nêrens kan jy bietjie alleen wees nie.
Liewe Hemel! Wat gaan aan met die mensdom!!??? Het almal nou kop verloor?? Elke dag wat jy die nuus oopmaak is dit of roof, moor, plunder, brand, afbreek of korrupsie. Dit hou nie op nie… Jy word summier vir die lus daarvan vermoor of geskiet vir ‘n selfoon…
Ongeag, ek glo nie ons moet gaan lê, ons moet opstaan en baklei vir liefde, vrede en verdraagsaamheid in ons wêreld. Veral by ons jeug. Hul is immers die toekomstige leiers van ons land. Sonder hierdie basiese waardes kan ons onmoontlik nie hoop op ‘n toekoms vir hul.
Dis nou twee dames wat vermoor is terwyl hulle in die geval besig was om die moordenaar te help met haar beserings en die ander dame wat met uitgestrekte hande na die skoolkinders gaan wat sy ken en dan vermoor word vir WAT?